लीलागर
लीलागर नदी, छत्तीसगढ़ राज्य के कोरबा क्षेत्र से निकलने वाली एक नदी है। इसका उदगम कोरबा की पूर्वी पहाड़ी से है। यह दक्षिण की ओर बिलासपुर और जांजगीर जिले की सीमा बनाती हुई शिवनाथ नदी में मिल जाती है। इस नदी की कुल लंबाई 135 किलोमीटर और प्रवाह क्षेत्र 2.333 वर्ग किलोमीटर है। रायगढ़ ज़िले में नदी का प्रवाह क्षेत्र 960 वर्ग किलोमीटर है तथा नदी की लम्बाई 33 किलोमीटर है। बिलासपुर ज़िले में नदी का प्रवाह क्षेत्र 1,373 वर्ग किलोमीटर तथा नदी की लम्बाई 102 किलोमीटर है।